

**KOŠARKAŠKI SAVEZ BOSNE I HERCEGOVINE**

**PRVENSTVO KOŠARKAŠKOG SAVEZA**

**BOSNE I HERCEGOVINE - MUŠKARCI**

**SEZONA 2023/ 2024.**

**BILTEN 1.**



**Generlni sponzor Košarkaškog saveza Bosne i Hercegovine**

**Sarajevo, 27.09.2023.**

Odlukom UO KS BiH Prvenstvo BiH u košarci za ženske i muške ekipe počinje 07. oktobra 2023.

UO KS BiH je usvojio kalendar i sistem takmičenja kao i Propozicije. Da bi sve bilo u skladu sa donijetim odlukama sazvan je sastanak muških klubova učesnika narednog Prvenstva.

Satanak je održan za utorak, 19. septembar 2023. godine u prostorijama KS BiH u Sarajevu.

Sastanku su prisustvovali predstavnici slijedećih klubova:

HKK Široki, KK Bosna, OKK Sloboda, KK Leotar, OKK Slavija 1996, KK Posušje, KK Promo, KK Orlovik NANSI

Odsutni:

KK Igokea, KK Borac, OKK Spars, KK Mladost i KK Prijedor.

Osrali prisutni:

Predsjednik UO KS BiH Dalibor Miloš, Generalni sekretar KS BiH Nataša Bašović i Komesar takmičenja Jadran Lasetović.

**Za sastanak je usvojen kratki Dnevni red:**

1. **Upoznavanje učesnika sa sistemom i  kalendarom takmičenja kao i sa Propozicijama takmičenja,**
2. **Izvlačenje takmičarskih brojeva,**
3. **Razno.**
4. **Prisutni su upoznati sa sistemom, kalendarom i Propozicijama takmičenja.**

* Prvenstvo počinje 07/08. oktobra 2023. godine
* Prvenstvo BiH za seniore u sezoni 2023/2024 organizuje se u tri nivoa.
* Prvi nivo, igra se jedinstvenom ligom 12 (utakmica kući i na strani)

Drugi nivo je Liga za opstanak (šest ekipa koje su zauzele sedmo, osmo, deveto, deseto, jedanaesto i dvanaesto mjesto u Ligi 12) i Liga za prvaka (šest ekipa koje su zauzele prvo, drugo, treće, četvrto i peto mjesto u Ligi 12 plus KK Igokea m:tel).

Treći nivo je Doigravanje – Play off. U play off će se plasirati prve četiri ekipe iz Lige za prvaka. Četvrtfinale i polufinale će se igrati po sistemu eliminacije u dvije dobijene utakmice. Eventualna treća utakmica će se igrati na terenu ekipe koja je kroz Ligu 12 zauzela bolji plasman.

Doigravanje se igra polufinalnim i finalnim utakmicama.

**Polufinale:**

Utakmice polufinala igra po sistemu eliminacije u 2 (dvije) dobijene utakmice. Prednost domaćeg terena ima ekipa koja je ostvarila bolji plasman u Ligi za prvaka. Eventualna treća utakmica se igra na terenu ekipe koja je kroz Ligu za prvaka osvojila bolji plasman.

U slučaju da slabije rangirana ekipa pobijedi bolje rangiranu , zauzima poziciju bolje plasirane ekipe i prednost domaćeg terena.

**Finale:**

Igra se u 3 (tri) dobijene utakmice (domaćin – gost).

Redosljed odigravanja utakmica domaći teren – gostujući teren, određuje se na osnovu osvojenog plasmana kroz Ligu za prvaka.

Prva, treća i eventualna peta utakmica (domaći teren) igra se kod ekipe koja je kroz sistem takmičenja ostvarila bolji plasman u Ligi za prvaka.

Druga i eventualno četvrta utakmica (domaći teren) igra se kod ekipe koja je kroz sistem takmičenja Liga za prvaka ostvarila lošiji plasman.

**Plasman ekipa:**

**Pobjednik finala Play off je pobjednik Prvenstva BiH za sezonu 2023/2024.**

Ekipe koja je u Prvenstvu BiH – prvi nivo takmičenja zauzela šesto mjesto svoje takmičenje završava po završetku Prvog nivo takmičenja i on je učesnik Prvenstva BiH za sezonu 2024/2025.

Ekipe koja je u Prvenstvu BiH–Liga za opstanak (Liga 6) zauzela 6 mjesto prelazi u niži rang takmičenja za sezonu 2024/2025. godine.

* Klubovi učesnici Prvenstva BiH dužni su najkasnije do ponedjeljka do 09:30 sati pismeno obavijestiti Komesara takmičenja i KS BiH o mjestu i dvorani odigravanja utakmica za tekuću takmičarsku sezonu.

Utakmice se mogu igrati i izvan naznačenih termina. Odluku o promjeni utvrđenih termina donosi Komesar takmičenja.

Raspored takmičenja nije moguće mijenjati.

Izuzetno, u međusobnom dogovoru, ekipe mogu pomjeriti termin odigravanja utakmice 72 sata prije ili 72 sata poslije termina predviđenog Kalendarom takmičenja.

O postignutoj saglasnosti klubovi su obavezni, u pismenoj formi, obavijestiti Komesara takmičenja. U slučaju da ekipe ne mogu da se dogovore o terminu odigravanja utakmice, konačnu odluku donosi Komesar takmičenja.

* Utakmice Prvenstva BiH imaju prioritet za sve učesnike Prvenstva Bosne i Hercegovine, klubove i službena lica.
* Domaćin je dužan da na svakoj utakmici organizuje redarsku službu u dovoljnom broju, zavisno od veličine dvorane, broja gledalaca i sl., minimalno 4(četiri) redara. Redari nose iste marker majice ili markere na ruci.
* **Domaćin je dužan da osigura:**
* zdravstvenu službu - dežurnog ljekara, koji raspolaže materijalom za ukazivanje prve pomoći koji je obavezan da sjedi na klupi domaće ekipe.
* osigura sve što je potrebno, a u skladu je sa Protokolom o epidemiološkoj zaštiti, koji je sastavni dio ovih Propozicija.
* Live stream za sve utakmice Prvenstva Bosne i Hercegovine. Realizaciju snimanja obezbeđuje organizator – klub domaćin i utakmicu su dužni odmah postaviti na Youtube kanal KS BiH.
* Pomoćne sudije za zapisničkom stolu i to:

Zapisničar (vodi digitalni zapisnik) sa licencom KS BiH, pomoćnika zapisničara (vodi pisani zapisnik), mjerilac glavnog vremena i mjerilac 24 sekunde, te dva statističara sa licencom KS BiH.

* Odlukom UO KS BiH na utakmicama Prvenstva BiH u košarci za muške I ženske ekipe nije dozvoljeno nositi na dresovima amblem drugih liga I takmičenja.

1. **Izvlačenje takmičarskih brojeva**

Predstavnici klubova su izvukli slijedeće takmičarske brojeve:

1. Borac WWIN
2. Spars
3. Promo
4. Široki
5. Slavija 1996
6. Posušje
7. Orlovik NANSI
8. Bosna Meridianbet
9. Sloboda
10. Leotar
11. Spartak
12. Mladost

Ovom prilikom, u ime KS BiH koji je organizator Prvenstva BiH u košarci za muške ekipe i u svoje lično ime, svim učesnicima predstojećeg Prvenstva želim dobro zdravlje, uspjeh u takmičenju, korektno ponašanje uz uvažavanje svih učesnika, dobru organizaciju i saradnju.

Komesar takmičenja

Jadran Lasetović , s.r.